
ANUNŢURI 


* Duminică a primit botezul Anastasia, al 
doilea copil al fraţilor Stelian şi Carmen 
(părinţii lui Sebastian). Să se facă prilej de 
înviere pentru tot neamul! 


+ În aceste zile îi pomenim pe fraţii noștri care 
au adormit de curând sau în urmă cu ceva 
vreme: Fiuţa la 40 de zile, Teodor (tatăl păr. 
Lucian), Maria Păştinaru şi Aurora- 
Agapia la 1 an. Dumnezeu să-i odihnească în 
pace! 


* Aşa cum ne-au obişnuit în fiecare an, Tudor- 
Gheorghe şi Giorgiana actriţa au organizat o 
tabără la Roşia pentru tinerii din obşte 
(foto) pe care îi au în grijă. Autogospodărire, 
cunoaştere, odihnă activă au fost jaloanele din 
acest an, totul culminând cu o seară de impro- 
vizaţie artistică. 


ŞTIRI 


+ Compania Naţională de Investiţii a lansat licitaţia pentru proiectarea şi 
lucrările de transformare a fostului spital TBC de pe strada Mihai Emi- 
nescu în centru de îngrijiri paliative. Înfiinţarea centrului de la Arad 
se va face în parteneriat cu Arhiepiscopia Aradului — proprietar al clădirii, 
care desfăşoară şi alte proiecte de sprijin pentru persoanele vulnerabile. 
(sursa: arhiepiscopiaaradului.ro) 


* Şi anul acesta Grecia a fost încercată de incendii, însă Dumnezeu Şi-a 
arătat din nou puterea la chemarea credincioşilor. Deşi zona a fost cu- 
prinsă complet de flăcări, o mănăstire cu hramul Sf. Paisie Aghioritul de 
la nord de Atena nu a fost atinsă deloc de foc. Maicile au fost evacuate din 
cercul incandescent de pompieri. (sursa: orthodoxchristian.com) 


* La sfârşitul lui iulie s-au împlinit 3 ani de când Biserica Sf. Sofia din 
Istanbul a fost transformată din nou în moschee. Arhiepiscopul Elpidi- 
for al Americii a numit această zi una a plângerii şi a chemat întreaga Or- 
todoxie la rugăciune, pentru a fi redată credincioşilor. (sursa: orthodoxti- 
mes.com) 


LIBRĂRIA LOGOS 
ne recomandă 
VIAŢA SFÂNTĂ A PUSTNICULUI IOAN DAVID 


„Fratele Ioan e sfânt înaintea multor călugări și preoţi. Postea foarte mult şi pot să 
spun că era un om al lui Dumnezeu, un trăitor. Dacă trăia, nu permitea să se scrie 
despre el. NU se lăuda, nu se arăta, vorbea foarte puţin şi trebuia să înţelegi bine ce 
voia să spună. Mai rar ca el. De la el încoace nu am mai găsit pe nimeni ca el şi ca pă- 
rintele Arsenie. A fost un sfânt al Râmeţului!” -Stavrofora Ierusalima Ghibu, prinsta- 
reţa Mănăstirii Râmeţ. 


VIAȚA SFÂNTĂ 
A PUSTNICULUI 
TOAN DAVID 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.194.372. Mulţumim tuturor pentru rugăciuni şi ajutor! 


Foaie ortodoxă pentru suflet 


DE i m SO n ee re ea drtbte oe 


Numărul 24 (CXXXVII) 30 iulie 2023 


Sfinţii săptămânii Mitr. Neofit de Morfou 


D 30 - DUMINICA A VIII-A DU- 
PA RUSALII (Inmulţirea pâini- 
lor); Sf. Apostoli: Sila, Silvan, 
Crescent, Epenet şi Andronic; 
Sf. Cuv. Anatolie cel Tânăr de la 
Optina şi Anghelina, țarina Ser- 
biei 


MACABEII 
de astăzi 


L 31 - Înainteprăznuirea Scoate- 
rii Sf. Cruci; Sf. şi Dreptul Evdo- 
chim; Sf. Sf. Nou Mucenic Veni- 
amin, mitropolit de Petrograd; 
Sf. Cuv. Iosif din Arimateea; 
Mutarea moaştelor Sf. Ap. Filip 


M 1 - Scoaterea Sf. Cruci; Sf. 7 
Mucenici Macabei: Avim, Anto- 
nie, Gurie, Eleazar, Evsevona, 
Ahim şi Marcel, şi mama lor, 
Solomoni; ÎNCEPUTUL POSTU- 
LUI ADORMIRII MAICII DOM- 
NULUI 


Mi 2 - Sf. Întîi Mc. şi Arhidiacon 
Ştefan — aducerea moaştelor; 
Binecredinciosul Împărat lusti- 
nian 


J 3 - Sf. Cuv. Dalmat, Faust şi 
Isaachie; Sf. Mironosiţă Salo- 
meea; Sf. Cuv. Teodora din Te- 
salonic -mutarea moaştelor; 
Mărturisitorul Pr. Sinesie 1oja 
(1958) 


Important este ceea ce vede îngerul nostru şi 
6 6 ce vede Dumnezeu, nu ce văd oamenii. 


V 4 - Sf. 7 Tineri din Efes: Maxi- 
milian, Exacustodian, lamvlih, 
Martinian, Dionisie, loan şi 
Constantin; Sf. Nou Mucenic 
Cosma Etolianul 


Aveam 20 de ani, eram student în anul doi la Drept în Atena. Aud de 
Sfântul Munte, că e un loc al ascezei, al monahismului sfânt de mai 
mult de 1000 de ani. lau un prieten cu mine şi merg pentru prima oara 
în 1982, luna februarie, prin ploaie şi zăpadă la Muntele Athos. Noi nu 
eram obişnuiţi cu zăpada, nu aveam nici măcar o jachetă pe noi. Îmi 
amintesc că ne-au dat călugării nişte veste pe noi ca să nu murim de 
frig. Era noapte, priveghere mare pentru Sfântul Haralambie, pe vechi- 
ul calendar. 


S 5 - Înainteprăznuirea Schim- 
bării la faţă a Domnului; 

Sf. Cuv. Ioan Iacov Hozevitul; 
Sf. Nona, mama Sf. Grigorie Te- 


ologul 


La sfârşitul slujbei, când călugării au încercat să deschidă uşa bisericii, 

nu puteau din cauza zăpezii care căzuse. Era prima oară 
în viaţa mea când am văzut aşa multă zăpadă. Şi bătea şi 
un vânt rece şi toată zăpada îngheţase până dimineaţa. 
Eu eram foarte îngrijorat pentru că mă gândeam că nu 
voi putea ajunge la Cuviosul Paisie. Venisem la Cutlumuş 
pentru că era cea mai apropiată mănăstire de chilia sa. Şi 
atunci un călugăr bătrân mi-a spus: ca să mergi la chilie 
lui Cuviosul Paisie, va trebui să stai la noi o săptămână 
ca să se topească zăpada. Şi aşa am făcut. Şi de atunci am 
început să fac viaţă călugărească. După o săptămână, m- 
au dus la Sfântul Paisie şi l-am găsit cu o lopată mare în 
mână, deschizând o potecă ca să poată pelerinii să ajun- 
gă la el. 


Şi iată doi tineri ciprioţi în faţa unui sfânt aghiorit din 
Capadocia. “Intraţi înăuntru, copii! Sunteţi din Cipru, nu 
-i aşa? Să nu răciţi, am făcut focul în chilie.” Ne-a luat în 
Panagouda, în cea mai mică chilie pe care o avea acolo, 
cum intrai pe uşă, la dreapta. Și imediat cum m-a văzut, 
ştiţi ce mi-a zis? “Tu, cel înalt, imediat ce te vei întoarce 
în Atena, acolo unde studiezi — eu nu îi spusesem nimic 
despre mine până atunci — să mergi la cei ce vând cărţi 
vechi şi să cumperi Vechiul Testament. Ai citit din Vechi- 
ul Testament?” “Am citit doar la început, cum a creat 
Dumnezeu lumea, așa cum a scris profetul Moise”. “NU! 
Îmi zice, să citeşti cele ce îţi vor trebui când vei creşte.” 
“Dar sunt multe cărţi în Vechiul Testament, după cum 
ştiu”. “Da, fiule, sunt multe. Tu să citeşti Macabeii. 
Asta să citeşti”. Nici nu ştiam ce este aceasta, Macabeii. 
“Ce au făcut Macabeii demult va trebui să faci tu 
de multe ori. Şi să te întorci să mă vizitezi odată în fie- 
care an. Dacă vei sta 7 ani în Atena, să vii să mă vezi de 7 


*» 


on . 


Versuri 


Murim... ca mâine 


Magda Isanos 


E-aşa de trist să cugeți că-ntr-o zi, 
poate chiar mâine, pomii de pe-alee 
acolo unde-i vezi or să mai steie 
voioşi, în vreme ce vom putrezi. 


Atâta soare, Doamne,-atâta soare 
o să mai fie-n lume după noi; 
cortegii de-anotimpuri şi de ploi, 
cu păr din care şiruie răcoare... 


Și iarba asta o să mai răsară, 
iar luna tot aşa o să se plece, 
mirată, peste apa care trece- 

noi singuri n-o să fim a doua oară. 

Am făcut ascultare, am mers în Atena, am cumpărat un 
Vechi Testament şi l-am deschis cu mare râvnă şi curio- 
zitate ca să aflu cum au trăit aceşti Macabei. Eu mă aş- 
teptam, cu mintea mea tinerească din studenţie, ca aceş- 
tia să fi avut o viaţă glorioasă; citesc şi ce văd? Că i-au 
omorât pe toţi 7! Vai, Doamne! În următorul an, con- 
form promisiunii făcute omului lui Dumnezeu, m-am 
dus să-l vad. Şi îi zic: “Ce mi-ai dat să citesc?” “Ai citit?” 
“Da. I-au omorât pe toţi!” 


“Fiule, nu pentru moartea lor te-am pus să îi citeşti, nu te 
va omori nimeni, dar va trebui ca atunci când vei creşte 


şi vei deveni o persoană oficială a Bisericii, să îţi 
mărturiseşti credinţa aşa cum au mărtu- 


risit-o cei şapte prunci Macabei. Trebuie să 
deveniți dascăli ca sfântul Eleazar, va trebui să deveniți 
mame ca sfânta Solomoni! Să nu faceţi copii sortiţi 
morţii, ci să faceţi copii pentru viaţa veşnică, adi- 
că copii sfinţi. Un Sfânt nu moare, devine icoana lui 
Dumnezeu şi trăieşte veşnic.” 


Mereu când mărturisiţi Adevărul să fiţi şi voi conştienţi, 
mai ales în privinţa copiilor voştri care sunt influenţaţi 
de Europa atee, că vă vor lua în ras, vă vor spune că sun- 
teţi înapoiaţi, că astea nu mai sunt lucruri de actualitate. 
Dar voi va trebui să fiţi de neclintit şi să le mărturi- 
siţi adevărul, ca să fie oameni ai Adevărului Veşnic, a 
Vieţii Veşnice. 


Şi-mi pare-aşa ciudat că se mai poate 
găsi atâta vreme pentru ură, 

când viaţa e de-abia o picătură 

între minutu-acesta care bate 


şi celălalt — şi-mi pare ne-nţeles 

şi trist că nu privim la cer mai des, 
că nu culegem flori şi nu zâmbim, 
noi, care-aşa de repede murim. 

Arta bizantină 


MaxiMina 


ÎN SPAȚIUL ROMÂNESC 


(2) 


Dobrogea dintre milenii 


A 

In Dobrogea secolelor X-XII (atunci 
fiind provincie a Imperiului bizan- 
tin) principalele realizări artistice 
din domeniul arhitecturii, al artei 
podoabelor sau al ceramicii dau 
mărturia unei continuităţi a vechii 
culture romano-bizantine a veacuri- 
lor al VI-lea şi al VII-lea. Expresie a 
acestei continuităţi sunt noile aşezări 
bizantine din secolele X-XII care se 
ridică pe locul celor din 
prima epocă de stăpâni- 
re aici a Imperiului sau 
traseele de incintă şi 
materialele de con- 
strucţie din epoca roma- 
no-bizantină refolosite 
la edificiile ecleziale ri- 
dicate acum. 


Monumentele de arhi- 
tectură de la Dunărea de 
Jos din perioada cuprin- 
să între secolele X-XII 
se împart în două mari 
grupe: construcţii mili- 
tare (cetăţi izolate şi 
fortificaţii de oraşe) şi 
construcţii religioase 
(biserici și mănăstiri). 
Primei categorii îi 
aparțin cetatea de la 
Capidava, cetatea de la 
Garvăn-Dinogeţia, așezată într-o 
insulă nu departe de Galaţi, şi cea 
din grindul dunărean numit Păcuiul 
lui Soare. În al doilea grup se situea- 
ză schitul rupestru de la Basarabi, 
Biserica cimitirului de la Dinogeţia şi 
Biserica de la Niculiţel. 


Acum are loc trecerea de la epoca 
bazilicii şi a inscripţiilor funerare 
paleocreştine, la cea a bisericii cruci- 
forme sau treflate. De aceea monu- 
mentele cele mai caracteristice ale 
perioadei — chiar dacă uneori în for- 
me modeste, proviniciale — se ală în 
domeniul arhitecturii ecleziale. Cle- 
rul, ierarhii Bisericii, monahii aveau 
deja un rol însemnat în viaţa spiritu- 


ală, socială şi politică a unei provin- 
cii bizantine. 


Monumentele de arhitectură biseri- 
cească ale secolelor X-XII, trei la 
număr, pot fi grupate în două cate- 
gorii. Cea dintâi, ţine de sfera vieţui- 
rii şi a practicilor monahale şi inclu- 
de bisericile rupestre de la Basarabi- 
Murfatlar şi biserica de plan treflat 
de la Niculiţel, iar cea de a doua, ţine 


Biserica de la Murfatlar, sec. X 


de nevoile religioase ale unei cetăţi 
militare, ca în cazul bisericii de cimi- 
tir de la Garvăn Dinogeţia. 


Complexul săpat în stâncă de la BA- 
SARABI, este unul dintre cele mai 
originale monumente creştine păs- 
trate pe teritoriul nostru, fiind for- 
mat dintr-o mică biserică, trei para- 
clise, camere funerare şi chilii, legate 
între ele prin coridoare înguste şi 
joase, dispuse la diferite niveluri. 
Ceea ce dă o notă specială acestor 
monumente este ornamentaţia lor: 
cruci cu braţe egale, de origine bi- 
zantină, animale şi plante (iepuri, 
cai, crini, păsări, un călăreț şi anima- 
le fantastice — precum în palatele şi 


bisericile bizantine din ace vreme), 


sfinţi. 


Complexul de la Basarabi înseamnă 
pentru arta noastră medievală cel 
mai vechi document arhitectu- 
ral şi pictural cunoscut până 
astăzi, a căror elemente de planime- 
trie, structură, formă trimit la biseri- 
cile rupestre capadociene. 


Cel de-al doilea mo- 
nument de arhitec- 
tură bisericească din 
aceeaşi epocă, bise- 
rica de plan treflat 
de la NICULIŢEL, 
este legat tot de o 
comunitate monaha- 
lă, prezentă pe teri- 
toriul Dobrogei în 
secolele XI-XII. Este 
cel mai vechi monu- 
ment din istoria ar- 
hitecturii româneşti 
de tip triconc bizan- 
tin. 


Nevoia de orna- 
ment şi stil a unei 
civilizaţii a fastului şi 
strălucirii îşi face 
simțită prezenţa şi 
pe teritoriul dobro- 
gean; o regăsim în podoabele din 
metal preţios, în ceramica smălțuită 
împrumutând culori ce fuseseră 
cândva ale olăriei romano-bizantine, 
în fragmentele de ţesături lucrate în 
ateliere din centre bizantino- 
balcanice sau în ateliere provinciale 
dobrogene. Piesa care ilustrează cel 
mai bine gustul rafinat al ierarhilor 
Bisericii din acea vreme este crucea- 
engolpion din secolul al XI-lea de la 
Garvăn. Ornată cu filigran în vrejuri 
spiralate, cu opale şi safire ea are 
reprezentată pe o faţă, în relief, ima- 
ginea lui lisus Hristos răstignit. 

monahală propriu-zisă, păr. Serghie s-a format singur ca Cunoscutul teolog Jean-Claude Larchet i-a fost aproape 
monah, neavând îndrumător. Dintre monahii din obştea ani de zile, prin venirea la spovedanie, dar mai ales prin 
sa îl menţionăm pe celebrul iconar de mai târziu, Grego- discuţiile teologice înalte din care s-a folosit mai apoi 


ire Krug, pentru care a avut deosebită grijă în perioada 


pentru cărţile sale şi mai mult decât orice prin faptul că 


mai zbuciumată a vieţii acestuia, scoţându-l efectiv dintr îl vedea trăind Ortodoxia. 


-o existenţă de iad. 


A devenit curând unul dintre cei mai 
iubiţi duhovnici ai Franţei, mai ales 
pentru inima sa caldă faţă de toţi 
cei suferinzi. Oamenii veneau la păr. 
Serghie pentru că ştia să-i asculte şi 
pentru că răspândea o pace cum nu 
mai întâlniseră. Când spovedea, era de 


o smerenie desăvârşită; 
îşi ţinea capul plecat, luând asupra sa 
păcatele şi identificându-se deplin cu 
cei păcătoşi din faţa sa. 


Dumnezeu i-a dat darul de a vedea 
până în sufletele celor care se spove- 
deau şi reuşea de fiecare dată să-i în- 
moaie, să-i facă să înţeleagă păcatele 
pe care înainte nici nu le conştientizau 
şi să-i împace cu semenii lor şi cu 
Dumnezeu. Astfel, fiii săi duhovniceşti 
sporeau rapid în viaţa de creştini. Avea 
o mare capacitate de adaptare în func- 
ţie de stare duhovnicească şi intelectu- 
ală a fiecăruia, rămânând în acelaşi 
timp de o maximă simplitate. Spunea că un părinte 
nu este doar cel care spune un cuvânt, ci mai 
ales cel prin care ţi se dă puterea să-l şi împli- 


Păr. Serghie Spunea adeseori că viaţa trebuie să 


fie o mişcare spre desăvâr- 


ŞITE. Francezii care mergeau la Es- 
sex pentru sfat, erau trimişi de Sf. 
Sofronie la Păr. Serghie, pe care îl 
considera cel mai înduhovnicit om 
din Franţa. A avut o deosebită dra- 
goste şi răbdare cu cei convertiți din 
alte religii, explicându-le şi arătându 
-le ce înseamnă a fi ortodox. 


De o discreţie desăvârşită în timpul 
slujbelor, nu lăsa deloc să se vadă 
trăirea sa înaltă, însă vocea îl trăda şi 
îi făcea pe toţi să iasă de la slujbe 
parcă plutind. J.C. Larchet mărturi- 
seşte că nu a mai văzut la nimeni o 
aşa de mare concentrare la sluj- 
be, poate doar la patriarhul Pavle al 
Serbiei. Nu îl deranja nimic din ce se 
întâmpla în jurul său, era plin de 
pace şi de lumină. A rămas în memo- 
ria credincioşilor şi prin felul aparte 


în care citea Canonul cel Mare, în special stihirile către 
Sf. Treime, când părea că se deschide Cerul la glasul său. 


EI trăia în prezenţa lui Dumnezeu. Păr. 


neşti. Marc-Antoine Costa de Beauregard a slujit de multe ori 


Era deosebit de atent cu cei adormiţi. Obişnuia să spună 
că rugăciunea pentru aceştia este actul suprem de cre- 
dinţă al creştinului, căci nu avem dovada că rugăciunea 


cu păr. Serghie şi spune că trăia în interior rugăciunea 
de foc a inimii, în acelaşi timp cu slujirea Liturghiei prin 
gesturi şi cuvinte. 


are efecte până ce nu ajungem şi noi în lumea celor ador- Cei care au fost de faţă când a adormit, în 1987, au văzut 
miţi. o lumină pornind dinspre trupul său spre cer. Ortodocşii 
din Franţa aşteaptă trecerea sa în rândul sfinţilor. 


Beţivul cerşetor... 


SF.PAISIE AGHIORITUL 


Era un beţiv în Koniţa care avea şi familie şi-i dădeam câte ceva. Au aflat unii că-l ajutam pe 
acel sărman, chiar din spusele lui, şi mi-au spus: „Nu-i da, că îi bea”. Acela îmi spunea: „Dă-mi 
pentru copii”, iar eu când îi dădeam, îi spuneam: „Ia asta pentru copiii tăi”. Ştiam că bea, dar 
ştiam şi că acest cuvânt îl va ajuta puţin. Va merge să bea, dar se va gândi puţin şi la copiii lui. 
Dacă nu i-aş fi dat, şi-ar fi chinuit femeia, deoarece i-ar fi luat din banii ce-i câştiga aceea - se 
ducea sărmana să lucreze la străini - şi i-ar fi băut, iar copiii s-ar fi chinuit şi mai mult. Atunci 
când îi spuneam: „la pentru copiii tăi", îşi aducea aminte puţin şi de copiii lui. Ai înțeles? Mă 
durea de el şi asta a fost un lucru foarte sensibil care lucra înlăuntrul lui. Mulţi au 
fost ajutaţi astfel. Unii, deoarece îi mustra după aceea conştiinţa, trimiteau banii înapoi. Noi cu 
logica noastră nu Îl lăsăm pe Hristos să lucreze. Învăţaţi Evanghelia în chip corect, dacă vreți 


să vă faceţi oameni „evanghelici”, iar nu protestanți! 

St. Nicolae s-a născut într-un sat 
din nordul Greciei. La vârsta de cin- 
cisprezece ani, acesta a plecat în 
Constantinopol să lucreze împreună 
cu tatăl său, care avea o mică băcă- 
nie în acest oraş. A început să înveţe 
limba turcă cu un profesor experi- 
mentat şi, inteligent cum era, făcea 
mari progrese, încât a stârnit invidia 
chiar a profesorului său. Intr-o zi, 
acesta a chemat câţiva ieniceri 
(soldaţi turci) şi le-a spus: 


- Băcanul de lângă mine are un copil 
foarte deştept şi care învaţă extraor- 
dinar de repede carte. De aceea vă 
rog să mă ajutaţi să-l turcim pe acest 
tânăr atât de ager la minte. 


Astfel că orifesorul i-a dat să citeas- 
că, în faţa ienicerilor, o lecţie al cărei 
conţinut era de fapt mărturisirea de 
credinţă musulmană, ca citindu-o cu 
voce tare să nu mai poată nega că nu 
a mărturisit şi nu a aderat la credinţa 
musulmană. Îndată ce a terminat de 
citit Nicolae, turcii au sărit și i-au 
strigat: 


- Iată, Nicolae, ai devenit musulman 
pentru că tocmai ai citit mărturisirea 
de credinţă! 


Uluit de această cursă, Nicolae le-a 
zis: 


- Eu sunt creştin, iar nu ceea ce ziceţi 
voi! Orice lecţie îmi dă profesorul 
sunt dator să o citesc. 


Atunci ienicerii l-au dus în faţa jude- 
cătorului, dar Nicolae, cu strigăte şi 
împotriviri, îşi susţinea nevinovăția. 

Mucenic pentru 


Hristos la 16 ani: 
SF. NICOLAE BĂCANUL 


Judecătorul i-a spus că dacă va primi 
credinţa musulmană, îi va da un titlu 
mare şi îl va face bogat. Răspunsul 
dat de el înaintea ispitirilor judecă- 
torului este caracteristic: 


- Eu sunt creştin şi cred în Hristos, 
adevăratul Dumnezeu. Nu am nevoie 
de cinstea şi dregătoriile pe care mi 
le propuneţi. Cred în Hristos şi nu 
mă lepăd de credinţa mea. Pentru 
numele lui Hristos mor, dar turc nu 
mă fac. 


Cuvinte simple, pline de credinţă. Şi 
cine le spunea? Un tânăr de şaispre- 
zece ani. 


Atunci judecătorul l-a avertizat asu- 
pra chinurilor pe care le va pătimi, 
însă Nicolae i-a zis curajos: 


- Stăpân eşti. Fă ce vrei! Eu sunt 
creştin. Nu spune Coranul vostru că 
musulman cu de-a sila să nu faceţi 
pe nimeni? 


Atunci turcul a poruncit să-l taie îm- 
prejur (căci şi musulmanii se taie 
împrejur, ca şi evreii), crezînd că 
astfel va mărturisi credinţa lor. Dar 
creştinul i-a strigat: 


- Chiar de mi-aţi tăia trupul în bucă- 
ţele, eu de Hristosul meu nu mă le- 
păd, căci pe EI Îl am ajutor, stând 
aici de faţă, nevăzut şi întărindu-mă. 


Apoi l-au aruncat în temniţă, unde 
tânărul a petrecut fără apă şi pâine 
timp de 65 de zile, iar când l-au scos 
de acolo chipul său era cu totul lumi- 
nos şi bucuros, ca şi cum ar fi venit 
de la un ospăț. 


Văzând că nici aşa nu primeşte cre- 
dința musulmană, l-au aruncat iar în 
temniţă şi l-au bătut cu cruzime zile 
întregi. Apoi a venit la el un negustor 
bogat, cunoştinţă a tatălui său, şi i-a 
făgăduit avere şi pe fiica lui de soţie 
dacă se va turci. Însă Nicolae i-a 
spus: 


- Bogăția mea cea nestricată este 
Hristosul meu, care mi-a gătit locaş 
în ceruri. 


Şi multe alte ameninţări şi făgăduin- 
ţe au făcut lui Nicolae, dar el nu a 
cedat. Astfel că au hotărât să-i taie 
capul. Iar mergând spre locul execu- 
ţiei, tânărul părea că merge în alai de 
nuntă. Şi ajungând, Nicolae s-a rugat 
şi apoi singur şi-a întins capul pe 
butuc. În clipa muceniciei sale s-a 
văzut o lumină dumnezeiască, ce a 
coborât peste sfintele moaşte şi care 
a rămas timp de 3 zile şi 3 nopţi. 
Mucenicia lui s-a petrecut la 23 sep- 
tembrie 1672. 


Apoi creştinii au cumpărat cu bani 
mulţi moaştele sale de la turci şi le- 
au îngropat în mănăstirea Halki. Iar 
capul Sfântului se află acum în Mă- 
năstirea Xiropotamou din Sfântul 
Munte. 


Cu sângele Sf. Nicolae au început să 
se facă multe minuni. Un om a luat o 
bucată din pânza înmuiată în sânge- 
le mucenicului şi şi-a pus-o pe trup, 
căci suferea de friguri, şi îndată s-a 
făcut sănătos. 

VEȘMINTELE 


preoțești 
(3) 


MÂNECUŢELE 


Sunt veşminte liturgice de forma unor manşete, de obi- 
cei din brocart care se leagă cu şireturi de mâinile unui 
episcop, preot sau diacon, peste mânecile stiharului. De 
obicei, pe mânecuţe este brodată sau cusută o cruce. 
Rostul practic al mânecuţelor este acela de a lega mâ- 
necile stiharului, pentru a nu incomoda mişcările preo- 
tului sau episcopului. Întrucât diaconul poartă un stihar 
mai elaborat, ca veșmânt exterior, acesta poartă mâne- 
cuţele pe sub mânecile stiharului. 


mA ALI 


Atunci când le "îmbracă", clericul ia mânecuţa dreaptă, 
sărută semnul Sfintei Cruci de pe ea şi o pune la mână 
zicând: "Dreapta Ta, Doamne, s-a preaslăvit întru tă- 
rie; mâna Ta cea dreaptă a sfărâmat pe vrăjmaşi şi cu 
mulțimea slavei Tale ai zdrobit pe cei potrivnici." Apoi 
luând mânecuţa stângă sărută semnul Sfintei Cruci de 
pe ea şi zice: "Mâinile Tale m-au făcut şi m-au zidit; 
înțelepțeşte-mă şi mă voi învăţa poruncile Tale." 


Este de observat totusi că originea acestui obiect al cos- 
tumului liturgic este mai obscură decât a celorlalte veş- 
minte sacerdotale. Cert este că mânecuţele au constituit 
la început unul din articolele exclusiv ale costu- 
mului împăraţilor bizantini. Aceştia au acordat şi 
patriarhilor, ca o distincţie, dreptul de a le purta, favoare 
care s-a extins mai în urmă şi la episcopi. Membrii înal- 
tei ierarhii le-au trecut mai târziu şi demnitarilor biseri- 
ceşti, iar cu timpul mânecuţele au ajuns comune preoţi- 
lor, precum şi arhidiaconilor. Până în veacul al XV-lea, 
diaconii încă nu ajunseseră să le folosească, căci Simion, 
arhiepiscopul Tesalonicului, nu le menţionează în scrie- 
rile sale decât între vesmintele arhiereului şi preotului . 
E] se exprimă categoric chiar: "Diaconul are stihar şi 
orar”. Ulterior, poate prin veacul al XVII-lea, ele s-au 
generalizat la toţi diaconii. 


Mânecuţele înseamnă puterea lui Dumnezeu care 
întăreşte pe cei ce săvârşesc cele sfinte. 

BRÂUL 


Este o piesă vestimentară liturgică cu care preotul şi ar- 
hiereul se strâng peste stihar și peste epitrahil în jurul 
mijlocului. Numit în vechime "cingătoare”, acesta este 
lung de aproximativ jumătate de metru, având mai mult 
un rol practic. 


Se ştie că brâul a fost întrebuințat de către toate popoa- 
rele vechi, mai ales la orientali, unde găsim multe măr- 
turii. Un biograf al Sfântului Grigorie cel Mare puncta 
faptul că oamenii evlavioşi cinsteau, ca pe nişte relicve 
sfinte, brâul acestui mare Părinte al Bisericii. 


Brâul este îmbrăcat de preot şi arhiereu la săvârşirea 
Sfintei Liturghii, dar şi la celelalte sfinte slujbe unde tre- 
buie îmbrăcate toate veşmintele. Astfel, înainte de îm- 
brăcare clericul îl binecuvântează, apoi sărută crucea de 
la mijlocul brâului şi se încinge cu el peste stihar şi epi- 
trahil, rostind o formulă care reprezintă două versete din 
Psalmul 17: "Binecuvântat este Dumnezeu, Cel ce mă 
încinge cu putere şi a făcut fără prihană calea mea, Cel 
ce întocmeşte picioarele mele ca ale cerbului şi peste 
cele înalte mă pune". 


Tot despre el ne vorbeşte şi Patriarhul Gherman al Con- 
stantinopolului: brâul simbolizează măreţia cu ca- 
re Hristos Domnul, împărăţind, S-a încins cu o 
putere deosebită a dumnezeirii. Apoi, un alt mare 
scriitor, Simeon al Tesalonicului, numără brâul printre 
veșmintele preoţeşti şi arhiereşti, arătând totodată şi 
semnificaţia simbolico-spirituală. Astfel, el spunea că 
brâul închipuie puterea ce s-a dat arhiereului de la 
Dumnezeu pe mijlocul său, dar pe de altă parte şi dato- 
ria slujirii, "căci cel ce slujeşte se încinge”. 


Punctăm şi faptul că această piesă liturgică există şi în 
Biserica Romano-Catolică, fiind purtată şi de către dia- 
coni. În Biserica Ortodoxă, aşa cum am amintit, brâul 
este purtat doar de către preoţi şi arhierei. 


În concluzie, brâul este un veşmânt liturgic cu un mare 
rol practic, o piesă care aminteşte de altfel şi de şterga- 
rul cu care S-a încins Mântuitorul Hristos în seara Ci- 
nei, când a spălat picioarele ucenicilor, arătând astfel 
smerenia Lui. 

PĂRINTELE SERGHIE: 


O icoană vie a 
Franței secolului XX 


ce 


Du-te şi spune lumii 
să facă pocăință! 


Sf. Siluan Athonitul 


Pi. Serghie Şevici nu semăna cu 
nimeni, nici pe plan duhovnicesc şi 
monahal, nici uman. Era un om 
simplu, plin de bunătate şi frumuse- 
ţe. Cu oamenii era plin de bună dis- 
poziţie, dar în acelaşi timp empatic 
faţă de toţi care aveau necazuri sau 
greutăţi. 


A fost preot slujitor la Biserica Sf. 
Treime din Vanves (un cartier al 
Parisului) timp de peste 40 de ani. 
Provenea din înalta aristocrație rusă 
— tatăl său a fost general al gărzii 
țarului, aşadar apropiat de familia 
imperială. Revoluţia din 1917 i-a for- 
ţat să părăsească Rusia. Întâi au stat 
în Georgia, timp în care tatăl său a 
luptat în armata albă, împotriva bol- 
şevicilor, dar odată înfrânți, au luat 
calea exilului, stabilindu-se în Franţa 
în 1923. Păr. Serghie avea atunci 33 
de ani. 


În perioada următoare, Ştefan (căci 
aşa îi era numele de botez) s-a inte- 
grat în comunitatea de la Saint Al- 
ban din Anglia şi a studiat teologia la 
Oxford. În acelaşi timp a început să 
scrie articole pentru revista comuni- 
tăţii ortodoxe ruse din Franţa, în 
special despre situaţia Bisericii din 
ţara sa natală. 


Studiul l-a îmbinat cu viaţa de rugă- 
ciune şi cu participarea la slujbe, 
ajungând la o profunzime deosebită 
a credinţei. Deşi studiile economice | 
-au propulsat în mediul bancar, Ște- 


fan citea cu asiduitate cărţi duhovni- 
ceşti. În pauzele de la lucrul său a 
reuşit să copieze de mână Scara Sf. 
Ioan, care încă nu se tipărise în Occi- 
dent. 


Astfel, a devenit cunoscut cercului de 
teologi ruşi de la Paris, în frunte cu 
Nicolae Berdiaev şi Vladimir Losski. 
Aici i-a cunoscut şi pe filosofii fran- 
cezi atraşi de Ortodoxie, cu care a 
legat prietenii de o viaţă (Gabriel 
Marcel, Jacques Maritain). În acest 
cerc de intelectuali şi teologi în care 
se discutau la nivel cu adevărat ecu- 
menic, probleme de fond în ce pri- 
veşte credinţa, Ştefan s-a evidenţiat 
prin deosebita cunoaştere a operei 
lui Dostoievski, susţinând mai multe 
conferinţe de nivel academic. 


Încet-încet s-a vădit tot mai mult 
aplecare sa spre mediul monahal, 
astfel că în 1938 Ştefan îi scrie Sf. 


Siluan pentru a-i cere binecuvânta- 
rea să intre în mănăstire. Sf. Siluan i 
-a dat toată binecuvântarea sa, 
aceasta fiind ultima scrisoare pe care 
a scris-o, căci la scurt timp Sfântul a 
trecut la Domnul. Îi scria: Du-te şi 
spune lumii să facă pocăință! Acesta 
va deveni un leitmotiv al slujirii pă- 
rintelui Serge. Ștefan a mai trebuit 
să aştepte, întrucât părinţii, sora vă- 
duvă şi copiii acesteia depindeau de 
el financiar. A urmat războiul, iar 
Ştefan a fost închis într-un lagăr de 
concentrare pentru ruşi. Această 
experienţă i-a adâncit viaţa duhovni- 
cească şi mai mult. Aici a citit în în- 
tregime Sfânta Scriptură şi a început 
să facă Rugăciunea inimii, sub în- 
drumarea unui monah de la mănăs- 
tirea Valaam, închis şi el în lagăr. 


Eliberat în 1941, Ştefan va intra în 
mănăstire, numindu-se de acum Ser- 
ghie, după sfântul întemeietor al 
mănăstirii Valaam. Curând a fost 
preoţit şi trimis să slujească la nou 
înfiinţata parohie rusă din cartierul 
Vanves, cu hramul Sf. Treimi (foto 
pagina următoare). Lucrarea lui din 
acei ani a fost în primul rând de a 
oferi sprijin material şi spiritual ce- 
lor mai afectaţi de război. 


În 1945, parohia a fost asociată unei 
mici mănăstiri ruse din apropiere 
(construită într-un imobil din Paris, 
transformat în chilii şi biserică) şi 
păr. Serghie a putut în sfârşit să în- 
ceapă o viaţă de monah, cu slujbe 
zilnice şi rânduială. Timp de 40 de 
ani a fost atât stareţul acelei mici 
mănăstiri (unde locuia în timpul 
săptămânii), cât şi preotul paroh al 
bisericii de mir din cartier (unde 
slujea duminica). Pentru că în acea 
vreme în Franţa nu exista o viaţă 


